text: [{"text_idx": "#000001", "text": "Fyri at koma i\u0301 gj\u00f8gnum hv\u00f8nn dag, var eg noydd til at hugsa \u00f8\u00f0rvi\u0301si enn b\u00f8rn flest. I\u0301sta\u00f0in fyri at hugsa, hvat vit fingu til d\u00f8gu\u00f0ra, so vo\u0301ru mi\u0301nir tankar i\u0301 einum heilt \u00f8\u00f0rum sta\u00f0, har eg heldur gekk og stu\u0301rdi fyri n\u00e6r hann aftur fo\u0301r at gera seg inn a\u0301 meg."}, {"text_idx": "#000005", "text": "I\u0301 fyrsta blogginum, kom eg eitt sindur inna\u0301 mi\u0301n barndo\u0301m, og ta\u00f0 ver\u00f0ur so eisini fyrsta evni\u00f0, i\u00f0 eg komi at skriva um. Ynskir tu\u0301 at lesa eitt sindur meira um mi\u0301na uppliving av barndo\u0301minum, so er bara at lesa vi\u0301\u00f0ari."}, {"text_idx": "#000007", "text": "Sum sma\u0301genta, da\u0301mdi m\u00e6r v\u00e6l at vera u\u0301ti og sp\u00e6la. Vit vo\u0301ru fleiri b\u00f8rn i\u0301 grannalagnum, sum ofta sp\u00e6ldu saman. Vit keddu okkum aldrin, ti\u0301 su\u0301kkla\u00f0u/rulluskoyta\u00f0u vit ikki runt, so krita\u00f0u vit a\u0301 vegin og sp\u00e6ldu melda kri\u0301ggj ella lakka so\u0301l. Ta\u00f0 var alti\u0301\u00f0 li\u0301ka stuttligt, og ta\u0301 vit fingu bo\u00f0 um at koma heim, var eingin hugur til tess. Eg i\u0301\u00f0ka\u00f0i b\u00e6\u00f0i hondbo\u0301lt og fo\u0301tbo\u0301lt. Eisini havi eg alti\u0301\u00f0 da\u0301ma\u00f0 v\u00e6l at vera kreativ. Eitt nu\u0301, ma\u0301la\u00f0i eg no\u0301gv sum yngri og hevur ta\u00f0 veri\u00f0 mi\u0301n ma\u0301ti at fly\u0301ggja fra\u0301 dagligdegnum eina l\u00f8tu."}, {"text_idx": "#000008", "text": "Eg var ein sera aktiv genta vi\u00f0 no\u0301gvum vinfo\u0301lki og no\u0301gvum i\u0301trivi. Eg var sum b\u00f8rn flest, to\u0301 vi\u00f0 n\u00f8krum a\u0301vi\u0301sum avbjo\u0301\u00f0ingum, sum eg helt at eingin annar i\u0301 ver\u00f0ini hev\u00f0i."}, {"text_idx": "#000009", "text": "Fyri at koma i\u0301 gj\u00f8gnum hv\u00f8nn dag, var eg noydd til at hugsa \u00f8\u00f0rvi\u0301si enn b\u00f8rn flest. I\u0301sta\u00f0in fyri at hugsa, hvat vit fingu til d\u00f8gu\u00f0ra, so vo\u0301ru mi\u0301nir tankar i\u0301 einum heilt \u00f8\u00f0rum sta\u00f0, har eg heldur gekk og stu\u0301rdi fyri n\u00e6r hann aftur fo\u0301r at gera seg inn a\u0301 meg. Ein stu\u0301ran, sum ikki hoyrur heima hja\u0301 einum sma\u0301barni\u00f0 og tankar, sum gera, at ein bra\u0301dliga skal taka vaksnar avger\u00f0ir."}, {"text_idx": "#000011", "text": "N\u00e6rum hv\u00f8nn dag fo\u0301ru beiggi mi\u0301n og eg, heim til tey eftir sku\u0301lati\u0301\u00f0, har vit fingu d\u00f8gu\u00f0ra og pannuk\u00f8kur omana\u0301, ti\u0301 babba var burtur helvtina av a\u0301rinum og mamma arbeiddi. Okkum da\u0301mdi v\u00e6l at bli\u0301va forkela\u00f0i hv\u00f8nn dag, og blivu vit uppringd um hvat vit ynsktu okkum til d\u00f8gu\u00f0ra. Eisini svo\u0301vu vit hja\u0301 teimum inn i\u0301 millum, og ju\u0301 eldri eg gj\u00f8rdist, verri ti\u0301mdi eg at sova har."}, {"text_idx": "#000012", "text": "So ta\u0301 politisturin spurdi meg i\u0301 avhoyringini: \u00abhvussu ofta hevur abbi ti\u0301n gj\u00f8rt seg inna\u0301 teg?\u00bb og mi\u0301tt svar var \u00ab30\u00bb, so dugi eg i\u0301 dag at si\u0301ggja, at ta\u00f0 var o\u0301gvuliga o\u0301realistiskt skoti\u00f0 av m\u00e6r. Men hvussu skal eitt 12 a\u0301ra gamalt barn sita og gita seg fram til hvussu ofta ta\u00f0 hevur veri\u00f0 offur fyri kynsligum a\u0301gangi?"}, {"text_idx": "#000013", "text": "Sum eg nevndi i\u0301 mi\u0301num fyrsta bloggi, so er ta\u00f0 o\u0301gvuliga li\u0301ti\u00f0 eg minnist fra\u0301 mi\u0301num barndo\u0301mi. B\u00e6\u00f0i go\u0301\u00f0 og minni go\u0301\u00f0 minnir eru horvin. Onkunti\u0301\u00f0 fa\u0301i eg flashbacks fra\u0301 hendingum, i\u00f0 eg ikki havi minst til a\u0301\u00f0ur. To\u0301 hevur ta\u00f0 hja\u0301lpt v\u00e6l, at foreldur mi\u0301ni hava veri\u00f0 r\u00f8sk at tiki\u00f0 no\u0301gvar myndir og filmsbrot av okkum, ta\u0301 vit vo\u0301ru li\u0301til. Hetta hevur so eisini veri\u00f0 vi\u00f0 til, at eg minnist t\u00e6r go\u0301\u00f0u l\u00f8turnar."}, {"text_idx": "#000014", "text": "Ta\u00f0 er nu\u0301 heldur ikki solei\u00f0is, at eg einki minnist fra\u0301 mi\u0301num barndo\u0301mi, ti\u0301 hev\u00f0i ta\u00f0 veri\u00f0 veruleikin, so hev\u00f0i eg ikki kunna\u00f0 blivi\u00f0 avhoyrd og forkla\u0301ra um st\u00f8\u00f0una sum hon var ta\u0301. Sakin er to\u0301 tann, at langt fra\u0301 alt sum eg minnist i\u0301 dag, kom vi\u00f0 i\u0301 avhoyringini, bert ein br\u00f8kpartur, og ta\u00f0 kann tykjast eitt sindur tungt at hugsa um, ta\u0301 eg i\u0301 dag veit, at eg kundi fortalt so no\u0301gv meira. Ta\u00f0 nyttar to\u0301 ikki, at sita og angra og vera \u00f8rg um naka\u00f0, i\u00f0 man ikki hev\u00f0i kunna\u00f0 gj\u00f8rt \u00f8\u00f0rvi\u0301si, ti\u0301 eg fa\u0301i ikki broytt hetta i\u0301 dag."}, {"text_idx": "#000015", "text": "Eg minnist serliga v\u00e6l, at eg sum barn alti\u0301\u00f0 var \u201dsju\u0301k\u201d. Eg vakna\u00f0i um n\u00e6turnar, fo\u0301r inn til mammu og babba og seg\u00f0i, at eg hev\u00f0i ilt i\u0301 bu\u0301kinum. Hetta passa\u00f0i to\u0301 ikki. Eg hev\u00f0i havt marruna og vakna\u00f0i av henni, og var so bangin, at eg leyp inn i\u0301 kamari\u00f0 hja\u0301 teimum. Hetta hendi ofta, og eg minnist, at mamma og babba hildu, at hetta bleiv i\u0301 so stuttligt, ta\u0301 eg gj\u00f8rdist no\u0301g gomul til at kunna sova sja\u0301lv um n\u00e6turnar."}, {"text_idx": "#000017", "text": "Fyri at koma eitt sindur n\u00e6rri inna\u0301 hvussu mi\u0301n barndo\u0301mur var, so havi eg spurt mammu um hvat hon minnist, men hon hevur eisini fortrongt, men sigur, at hon onganti\u0301\u00f0 hev\u00f0i ein misstanka um a\u0301gangin. Eg sp\u00e6ldi sum hini b\u00f8rnini, og ta\u00f0 var ikki fyrr enn eg gj\u00f8rdist eitt sindur st\u00f8rri, at eg byrja\u00f0i at siga fra\u0301, at eg ikki vildi til ommu og abba longur. Hetta eru to\u0301 hendingar, i\u00f0 mamma hugsa\u00f0i um, eftir at sannleikin kom fram og skilti betur st\u00f8\u00f0una ta\u0301. Tey sum foreldur, h\u00f8vdu fult a\u0301lit a\u0301 okkara ommu og abba."}]